Trelis/gawiki huggingface dataset:
Conmhaicne Coille. Dream agus tuath ársa i gcúige Chonnacht ba ea Conmhaícne Coille (Sean-Ghaeilge Conmhaícne Cúile nó Conmaicne Cuile Tolad). Bhí ann sa tuath ar laghad, an chuid is mó den bharúntacht, Cill Mheáin, Contae Mhaigh Eo.
Bunús.
Gaolta b'fhéidir leis na Laigin ba ea na Conmhaicne, a scaip ar fud na tíre, ag lonnú i gcúige Chonnacht agus an Longfort. 
Rinne Ruaidhrí Ó Flaithbheartaigh ceangal idir "Cúile" agus An Choilleach. Tharla Cath Maighe Tuireadh ar an maigh úd sa tuath.
Críocha.
Bhíodh ann sna críocha na na barúntachtaí, Ross agus cuid mhaith de Cill Mheáin (each amháin tailte thoir agus thuaidh de Baile an Róba). Bhí Muintir Creacháin lonnaithe raibh thoir de Chill Mheáin. Ó thuaidh, bhí Maigh Ceara.
Clanna.
Seo a leanas príomhchlanna Chonmhaicne Coille:
Rinne na hAngla-Normannaigh ionradh ar Chonmhaicne Coille I lár na 13ú haoise, agus bronnadh na tailte ar Maurice Fitzgerald. Níos deireanaí, bhí clann De Búrca i gceannas sa cheantar.
Cealla Phádraig.
Sa bhunleagan de Vita tripartita Sancti Patricii, dúirt Tíreachán go ndeachaigh Naomh Pádraig trí Chonmhaicne Dhúin Mhóir chuig Conmhaicne Coille agus bhunaigh sé cealla ann. D'aithin Knox na cealla úd mar Chill Mheáin Bheag, Sruthair agus b'fhéidir "Church of Cross". Bhí cealla Phádraig níos luaite ann cheana ag Cill Mheáin Mhór, Cill Bheanáin, Domhnach Phádraig agus b'fhéidir "Teampall Phádraig" ar Inis an Ghaill.
Leictreondís. Sa cheimic, bíonn leictreondís nó dís Lewis comhdhéanta de dhá leictreon, a lonnaíonn san bhfithiseán móilíneach céanna ach a bhfuil guairní urchomhaireacha acu. Thug Gilbert N. Lewis coincheapa na leictreondíse agus nasc comhfhiúsach isteach i bpáipéar sainchomhartha a d’fhoilsigh sé i 1916. 
Toisc gur feirmíóin iad leictreoin, cuireann prionsabal eisiaimh Pauli cosc ar na cáithníní seo na huimhreacha chandamach céanna a bheith acu. Dá bhrí sin, chun dhá leictreon a lonnú san bhfithiseán céanna, agus ar an gcaoi sin an candamuimhir fithiseáin chéanna a bheith acu, ní mór go mbeadh uimhir candamuimhir ghuairneach dhifriúil acu. Cuireann sé seo teorainn freisin le líon na leictreon san bhfithiseán céanna go dtí dhá cheann.
Diarmuid Ó Súilleabháin. Is ainm athbhríoch é Diarmuid O'Sullivan (nó Diarmuid Ó Súilleabháin). Is féidir leis baint:
Oileán. Is éard atá i gceist le hoileán ná tírghné (nach mór-roinn í) atá timpeallaithe le huisce. Is í an Ghraonlainn an t-oileán is mó ar domhan. Tá a hachar cothrom le thart ar 2,175,000 ciliméadar cearnaithe. Is é Iáva an t-oileán is mó daonra dá bhfuil ann, le daonra níos airde ná 145 milliún. "Oileánra" a thugtar ar ghrúpa oileán.
Inis Tíog. Baile beag i gContae Chill Chainnigh i bPoblacht na hÉireann is ea Inis Tíog (Béarla: "Inistioge"). Tá sé suite 25 ciliméadar thoir theas ó Chathair Chill Chainnigh. SníonnAbhainn na Feoire tríd an mbaile. Tá an iomáint an-láidir sa bhaile, agus tá club iomráiteach de chuid CLG An Robhar/Inis Tíog suite.
Is áit phictiúrtha é, agus Eastáit Woodstock suite míle amháin ón tsráidbhaile. In Inis Tíog a rinneadh na scannáin "Circle of Friends" agus "Widow's Peak".
Aerfort Idirnáisiúnta Iasar Arafat. Aerfort san Stráice Gaza gar don teorainn Éigipteach is ea Aerfort Idirnáisiúnta Iasar Arafat. Thóg an t-aerfort a ainm ó Iasar Arafat. 
D'oscail é i Samhain 1998, ach mhill an Aerfhórsa Iosraelach é i 2001, tar éis tús an Dara Intifeada. Tá sé dúnta ó shin an am sin. Bhí 400 daoine ag obair ann.
Aaron Flahavan. Iar-imreoir sacair é Aaron Flahavan (15 Nollaig, 1975- 5 Lúnasa, 2001). D'imir sé le Portsmouth F.C. ó 1994 go 2001. Cúl báire ab ea é.
Sulley Muntari. Is imreoir sacair é Sulley Ali Muntari (r.27 Lúnasa, 1984 i Konongo, Ghana). Imríonn sé faoi láthair le Internazionale. D'imir sé le Udinese ó 2002 go 2007. D'imir sé le Portsmouth F.C. ón séasúr 2007/2008.
Aerfort Dong Hoi. Aerfort beag is ea Aerfort Đồng Hới. Tá sé suite 6 chiliméadar ó lár Dong Hoi, Quang Binh, Vítneam. D'oscail an t-aerfort ar 18 Bealtaine 2008.
Aerfort Ca Mau. Aerfort is ea Aerfort Ca Mau. Tá sé suite in aice le Ca Mau, Vítneam.
Aerfort Tan Son Nhat. Aerfort idirnáisiúnta is ea Aerfort Tan Son Nhat. Tá sé suite seacht chiliméadar ó lár Cathair Ho Chi Minh, Vítneam. D'oscail an t-aerfort sna 1930idí. I 2007 bhain 11 milliún duine úsáid as an aerfort
Deich mbliana. Is ionann deichniúr nó deichbhliain agus deich mbliana.
Francaigh. Is grúpa eitneach Eorapach iad na Francaigh. Is í an Fhraincis a bpríomhtheanga.
Politics.ie. Is suíomh idirlín é Politics.ie ina bpléitear cúrsaí pholataíocht na hÉireann agus an domhain mhóir. Is ceann de na suímh díospóireachta is mó in Éirinn é.
Bhunaigh David Cochrane an suíomh in 2003 agus bhí sé ina úinéir agus ina eagarthóir air le roinnt blianta. Is iarghníomhaí sa Pháirtí Daonlathach é agus d'oibrigh mar stiúrthóir feachtais "Libertas" freisin. Is eagarthóir digiteach é leis The Irish Times anois.
Aistríodh freastalaithe an tsuímh go Meiriceá sa bhliain 2008 tar éis bagairtí ó dhlíodóir.
Tá fóram Gaeilge ar an suíomh.
Aonad 8200. Is aonad é Aonad 8200 (a léitear mar ocht-dhá chéad, nó "shmone matayim" in Eabhrais) i Rannán na Faisnéise, Sochraidí Cosanta Iosrael a bhfuil freagracht aige faisnéis ó chórais cumarsáide agus ó díchriptiú cóid a bhailiú. Glaoitear "An Láraonad Bailiúchán an Rannáin Faisnéise" air freisin i bhfoilseacháin cogúil, agus ghlaoch "Aonad 515" agus "Aonad 848" air tráth.
Is é an t-aonad is mó sna SCI. Tá sé cosúil leis an "National Security Agency" i SAM, ach is gníomhaireacht chogúil í. Bíonn saighdiúirí ag obair ann, ní feidhmeannaigh rialtais.
I mí Márta 2004, mhol coiste go ndéanfar gníomhaireacht shibhialta de, mar is é sin an nós atá ann i dtíortha eile, ach níor cuireadh na moltaí sin i gcrích fós.
Tá Taoiseach Droinge i gceannas ar Aonad 8200 ach ní fios cé hé an duine seo mar is rún é.
Briogáidire-ghinearál. Is maor le céim ard i slua é Briogáidire-ghinearál nó Briogáidireghinearál (uaireanta Taoiseach Droinge). Is é an duine atá i gceannas ar dhrong i slua. Bíonn an chéim seo ag ardmhaor i sluaite agus de ghnáth is é an chéim is ísle sna chéimeanna ardmhaor.
Jus ad bellum. Is nath ón Laidin é Jus ad bellum a chiallaíonn cóir chun cogadh. Is slat tomhais é "Jus ad bellum" a bhaintear feidhm as roimh cogadh a fhearadh chun a fhionnadh an bhfuil sé ceart agus cóir cogadh a fhearadh.
Tá rialacha leagtha síos ag na Náisiúin Aontaithe a léiríonn cad iad na fáthanna ar féidir le tír ar bith cogadh a fhearadh (ar nós má tá an tír faoi ionsaí tobann ag tír eile).
Faisnéis mhíleata. Séard is brí le rannán faisnéise (nó faisnéis mhíleata) ná bailiúchán eolais (sonraí, teachtaireachtaí, grianghraif, léarscáileanna agus mar sin de). 
Roinn Faisnéise i Stair na hÉireann.
Ní raibh córas faisnéise maith ag eagrais Éireannacha riamh go dtí gur fhearadh Cogadh na Saoirse in Éirinn idir 1919 agus 1921. Ba é Mícheál Ó Coileáin an dara Stiúrthóir ar an Roinn Faisnéise, a bhí ag Óglaigh na hÉireann sa bhliain 1919. Chuir sé inneall ceart ar an roinn agus bhí foireann bheag dhíograiseach aige. Ba é Liam Tobin an leas Leas-Stiúrthóir Faisnéise. Bhí Tom Cullen ina Fho-Stiúrthóir Faisnéise. Bhí Frank Thornton ag feidhmiú mar Mhaor Faisnéise.
Bhí gasra beag eile faoi stiúir An Coileánach. Ba iad seo an Sain-Aonad Faisnéise nó mar a thug An Coileánach orthu "An Dáréag Aspail". Bhí 12 óglaigh ina bhaill de agus bhí Paddy Daly i gceannas orthu. 
An beart is mó a rinneadar ná 14 Sasanacha - baill na droinge 'Caireo' - a mharú ar 21 Samhain 1920, Domhnach na Fola. Go moch ar maidin, chuaigh díormaí beaga isteach i dtithe ar fad Baile Átha Cliath agus lámhachadh na fir (iad sa leaba uaireanta). Féach freisin, Domhnach na Fola (1920).
Linvoy Primus. Is imreoir sacair é Linvoy Stephen Primus (r.14 Meán Fómhair, 1973). Imríonn sé faoi láthair le Charlton Athletic F.C. D'imir sé le Barnet ó 1994 go 1997 agus le Reading ó 1997 go 2000.
William Gallas. Is imreoir sacair é William Gallas. Imríonn sé faoi láthair le Tottenham Hotspur. D'imir sé roimhe sin le Arsenal F.C. agus bhí sñe ina chaptaen. D'imir sé le Caen agus Marseille ó 1995 go 2001. D'imir sé le Chelsea F.C. 2001 go 2006.
Ardfhoireann. An fhoireann atá i gceannas ar shlua is ea Ardfhoireann. Cabhraíonn siad leis an té atá i gceannas ar an slua ina iomlán. D'eascair an comhdhéanamh seo ón Phrúis san 19ú haois.
Struchtúr.
Tugtar litir do gach maor atá ina bhall den Ardfhoireann. Braitheann sé ar cén chuid eagras ina bhfuil sé ag obair.
Tugtar na huimhreacha fhoirne go treallach; níl uimhir a 1 níos tábhachtaí ná uimhir a 2:
De bharr sin, tagraítear don maor foirne i shuíochán an chabhlaigh mar C1. T2 an duine atá i gceannas ar obráidí fhaisnéise i slua.
(5) Bearta.
Bíonn an chraobh seo freagrach do gnóthaí cogúla nó an t-ollbheart i gcath.
(7) Oiliúint.
Eagraíonn an chraobh seo oiliúint do na saighdiúirí agus bíonn dlúth baint acu le craobh na n-obráidí.
(8) Airgead.
Bíonn ceannas ag craobh an airgid ar an bheartas airgeadais don obráid. Uaireanta bíonn baint ag Airgead agus Riarachán lena chéile, ach níl siad freagrach don duine céanna.
Pedro Mendes. Is imreoir sacair é Pedro Mendes (r.26 Feabhra, 1979). Imríonn sé faoi láthair le Sporting CP. D'imir sé le Vitoria Guimaraes ón mbliain 1999 go 2003. D'imir sé le FC Porto ón séasúr 2003-2004. D'imir sé le Tottenham Hotspur ó 2004 go 2006. Bhí sé ag imirt le Portsmouth ar feadh dhá bhliain, ó 2006 go 2008. D'imir sé ansin le Rangers ón mbliain 2008 go 2010.
Laurent Robert. Is imreoir sacair é Laurent Robert (r.21 Bealtaine, 1975). Níl club ar bith aige faoi láthair. D'imir sé le Toronto FC sa bhliain 2008. D'imir sé le Montpellier ó 1994 go 1999. D'imir sé le PSG ó 1999 go 2001. D'imir sé le Newcastle United ó 2001 go 2006. D'imir se le ón séasúr 2006-2007. D'imir sé le SL Benfica, Levante agus Derby County roimhe sin.
Loch Súilí. Loch ar an taobh thiar d'Inis Eoghain i gCúige Uladh is ea Loch Súilí. Tá Leitir Ceanainn suite ag ceann na locha. Ritheann bád farantóireachta idir Bun Cranncha in Inis Eoghain agus Ráth Maoláin ar an taobh thiar. D'imigh na hIarlaí ó Ráth Maoláin i 1607. Bhaineadh an Cabhlach Ríoga úsáid as an loch go dtí 1937. Is fiord oighreach í, ceann d'ach amháin trí cinn in Éirinn (in éindí le Loch Cairlinn agus An Caoláire Rua), ar ciall air sin gur oighearshruth, san oighearaois is deireanaí, a chruthaigh í. Is iad Cionn Fhánada, ar an taobh thiar, agus Cionn Dhún Damh, ar an taobh thoir, teorann thuaidh na locha, teach solais a bhíonn oscailte don phobal suite ar an chéad cheann díobh siúd.
Tá cáil ar an loch as a cuid fhiadhúlra; deilfe, muca mara, éin mara, géanna imirceacha agus ealaí ina háireamh. Tá tearmann dúlra mór ar An Inis, inis i gcúinne thoir-theas na locha, áit a rinneadh cladach saothraithe idir í agus an mhórthír sa 19ú haois agus atá anois ina bogach, timpeallacht a thacaíos leis na mílte ealaí agus géanna, chomh maith le speicis éin bhogaigh eile.
Cogadh na Seacht mBliana. Bhí mórchumhachtaí uile na hEorpa rannpháirteach i gCogadh na Seacht mBliana (1756-1763) inar maraíodh timpeall milliún duine. Throid comhghuallaíocht den Phrúis, Bunswick Luneburg, an Bhreatain (agus a coilíneachtaí i Meiriceá Thuaidh agus san Áise) i gcoinne na hOstaire, na Fraince (agus a coilíneachtaí sa Fhrainc Nua agus san India), ríocht na Rúise, na Sualainne agus na Sacsaine.
Ba é an cogadh seo a chuir deireadh le réimeas na Fraince mar mhórchumhacht impiriúil lasmuigh den Eoraip, agus san Eoraip féin go dtí gur tharla an Réabhlóid. Tháinig an Bhreatain chun cinn dá bharr mar ollchumhacht agus forlámhas aici ar mhórchuid d'fharraigí an domhain go háirithe.
Franz Mesmer. Lia agus astralaí Gearmánach ab ea Franz Anton Mesmer (23 Bealtaine, 1734 - 5 Márta, 1815) agus ba é a chum an téarma "magnétisme animal" (maighnéadas ainmhíoch) nó "mesmerisme" mar a thug daoine eile air. Bunaíodh an hiopnóis ar a chuid taighde agus ar na teoiricí a bhí aige. Rugadh san Eilvéis é agus tar éis dó staidéar a dhéanamh in ollscoileanna Íosánacha Dillinge agus Ingolstadt, thug sé faoi léann na míochaine in Ollscoile Vín i 1759. Scríobh sé tráchtas ar thionchar na gealaí ar cholainn an duine. Phós sé baintreach shaibhir agus chuaigh ag obair mar dhochtúir i bpríomhchathair Impireacht na hOstaire, Vín. Chum sé a chuid teoiricí faoi mhaighnéadachas ainmhíoch agus thuill sé cáil i measc daoine saibhre cumhachtacha ach caitheadh go leor amhrais ar na modhanna a d'úsáid sé chun daoine a leigheas, nó bacanna ar shreabhadh fhórsaí na beatha tríd an cholainn a chealú.
Song of the South. Scannán de chuid Disney ón bhliain 1946 is ea Song of the South.
The Smiths. Ba bhanna rac-cheoil as Manchain, Sasana iad The Smiths idir 1982 agus 1987. Ba é Morrissey an príomhamhránaí agus sheinn Johnny Marr príomhghiotár sa bhanna. B'iad Morrissey agus Johnny Marr na príomhchumadóirí chomh maith. Bhris an grúpa suas nuair a d'fhág Marr an banna i 1987. Lean Morrissey ar aghaidh gan Andy Rourke agus Mike Joyce, ag scríobh agus ag canadh amhrán.
Louis Riel. Polaiteoir ba ea Louis Riel (22 Deireadh Fómhair 1844 - 16 Samhain 1885) a bhunaigh cúige Manitoba i gCeanada. Bhí sé ina cheannaire ar na "Métis", pobal ar mhachairí Cheanada sa chuid is mó. 
D'eagraigh Riel gluaiseachtaí saoirse dá phobal féin i gcoinne rialtas na tíre. Tar éis éirí amach a eagrú sa bhliain 1869, chuaigh sé i mbun idirghabhála leis an rialtas agus bunaíodh Manitoba. 
Chaith sé seal ar imirce i Stáit Aontaithe Mheiriceá mar gheall ar fhear darbh ainm Thomas Scott a chur chun báis le linn an éirí amach. Toghadh trí huaire é chuig parlaimint Cheanada agus é ar a choimeád, ach níor ghlac sé riamh lena shuíochán. Samhlaíodh dó go raibh inspioráid ó Dhia aige mar fháidh agus mar cheannaire, agus chuaigh an creideamh sin i gcionn ar a ghníomhartha. 
Bhí sé rannpháirteach in éirí amach eile sa bhliain 1885. Cuireadh tréas ina leith agus cuireadh chun báis é ach maireann a cháil, go háirithe i measc cainteoirí Fraincise i gCeanada, mar laoch de chuid an ghnáthphobail. Bhí tionchar ag a dhaoradh chun báis ar an gcaidreamh a bhí acu sin leis an mhóramh sa tír go ceann i bhfad.
Bású.
Crochadh Riel i bpríosún Regina ar an 16 Nollaig 1886. 'Gach aon ní a bhí déanta le blianta fada chun cairdeas agus comhoibriú a chothú idir an dá chine agus an dá chreideamh, bhí sé curtha ó mhaith nuair a crochadh Louis Riel.‘
Opus Dei. Is eagraíocht é Opus Dei (Laidin ar "Obair Dé") nó Praelatura Sanctae Crucis et Opus Dei (Laidin ar "Préaláid na Croise Naofa agus Obair Dé"). Bhunaigh an sagart Josemaría Escrivá Opus Dei sa bhliain 1928 i Maidrid na Spáinne.
Is é aidhm na heagraíochta ná deis a thabhairt do thuataí de chuid na hEaglaise Caitlicí Rómhánaí saol sásúil do Dhia a bheith acu, a saol gairmiúil agus saol sa bhaile san áireamh, trí oideachas agus cabhair ó bhaill eile.
Ón bhliain 1982 ar aghaidh aithníodh é mar Phréaláid ann féin san eaglais, le ceanncheathrú sa Róimh. Rinne an Pápa Eoin Pól II naomh de chuid na heaglaise de Josemaria Escriva sa bhliain 2002.
Tarraingíodh aird ar an eagraíocht go hidirnáisiúnta le blianta beaga anuas mar gheall ar an úrscéal ficseanúil "The Da Vinci Code" agus an scannán a rinneadh de sa bhliain 2006.
Young Frankenstein. Scannán a stiúir Mel Brooks is ea Young Frankenstein ("Frankenstein Óg") (1974).
Manitoba. Cúige i gCeanada is ea Manitoba, le daonra beag de 1,196,291 (meastachán 2008). Tugadh aitheantas oifigiúil dó sa bhliain 1870 nuair a scaradh amach é ó na "Northwest Territories". Is ó fhocal dúchasach a chiallaíonn "Mórspriorad" a thagann an t-ainm. Is í Winnipeg an phríomhchathair. Ba de bharr éirí amach a d'eagraigh Louis Riel in aghaidh an rialtais a bunaíodh cúige Manitoba.
Geilleagar.
Ba C$58.245 bn. an olltáirgeacht intíre (OTI) a bhí ag Manitoba sa bhliain 2012.
Teangacha.
Béarla agus Fraincis na teangacha oifigiúla atá ag Manitoba. De réir daonáireamh 2006 ní raibh ach Béarla ag 82.8% de dhaonra Manitoba, bhí Béarla agus Fraincis ag 15.1% agus ní raibh ach Fraincis ag 3.2%. Ní raibh Fraincis nó Béarla ag 0.9% de dhaonra Manitoba.
Sylvain Distin. Is imreoir sacair é Sylvain Distin (r.16 Nollaig, 1977 i Bagnolet, An Fhrainc). Imríonn sé faoi láthair le Everton F.C.. Bhíodh sé ina chaptaen ar Portsmouth F.C. roimhe sin. D'imir sé le Tours, Guegnon agus PSG chomh maith. D'imir sé le Manchester City F.C. ó 2002 go 2007.
Jason Roberts. Is imreoir sacair é Jason Andre Dvis Roberts (r.25 Eanáir, 1978 i Londain, Sasana). Imríonn sé faoi láthair le Blackburn Rovers F.C. 
D'imir sé le Hayes, Wolverhampton Wanderers agus Bristol Rovers roimhe sin. D'imir sé le WBA ó 2000 go 2004. D'imir sé le Wigan Athletic ó 2004 go 2006. Scór sé v Hull City i 23 Lúnasa, 2008.
Joy Division. Ba bhanna rac-cheoil, nó iar-phunc mar a aicmítear iad de ghnáth, as Manchain, Sasana é Joy Division. Bunaíodh iad mar bhanna punc-rac faoin ainm Warsaw ach thosaigh siad ag athrú na fuaime a bhí acu go dtí go raibh siad i dtosach ar ghluaiseacht nua ar a tugtar iar-phunc. 
Mhair Joy Division go dtí na bliana 1980. Bhí siad ar tí an tír a fhágaíl ar a gcéad camchuairt i Stáit Aontaithe Mheiriceá nuair a chuir an t-amhránaí corrach Ian Curtis lámh ina bhás féin.
Jermain Defoe. Is imreoir sacair é Jermain Colin Defoe (r.7 Deireadh Fómhair, 1982 i Londain, Sasana) Imríonn sé faoi láthair le Portsmouth F.C. D'imir sé le West Ham United ó 1999 go 2004. D'imir sé le Tottenham Hotspur ó 2004 go 2008.
Jackie Henderson. Is iarimreoir sacair é John Gillespie "Jackie" Henderson (17 Eanáir, 1932 - 26 Eanáir, 2005) D'imir sé le Portsmouth F.C. ó 1949 go 1958. D'imir sé le Wolves roimhe sin. D'imir sé le Arsenal F.C. ó 1958 go 1962. D'imir sé le Fulham F.C. ó 1962 go 1964.
Steve Claridge. Is iarimreoir agus bainisteoir é Steve Edward Claridge (r.10 Aibreán, 1966). D'imir sé le Fareham Town ón séasúr 1983-1984. D'imir sé le Bournemouth ón séasú 1984-1985. D'imir sé le Weymouth ó 1985 go 1988. D'imir sé le Aldershot ó 1988 go 1990. D'imir sé le Cambridge United ó 1990 go 1994. D'imir sé le Birmingham City F.C. ó 1994 go 1996. D'imir sé le Leicester City ó 1996 go 1998. D'imir sé le Portsmouth F.C. ó 1998 go 2001. D'imir sé le Millwall ó 2001 go 2003. D'imir sé le Weymouth ón séasúr 2003-2004. D'imir sé le Brentford agus Bradford City ó 2004 go 2005. D'imir sé le Bournemouth arís 2006 go 2007. D'imir sé le Harrow Borough ó 2007.
D'oibrigh sé sé ina bhainisteoir le Portsmouth F.C. ó 2001 go 2002. Bhí sé ina bhainisteoir le Weymouth ó 2003 go 2004. D'oibrigh sé le Millwall ar an bhliain 2005.
George Graham (imreoir sacair). Is iarimreoir agus traenálaí Albanach é George Graham (r. 30 Samhain 1944) D'imir sé le Aston Villa F.C. ó 1961 go 1964. D'imir sé le Chelsea F.C. ó 1964 go 1966. D'imir sé le Arsenal F.C. ó 1966 go 1972. D'imir sé le Manchester United ó 1972 go 1974. D'imir sé le Portsmouth F.C. agus Crystal Palace roimhe sin. Bhí sé ina bhainisteoir le Millwall 1983 go 1986. Bhí sé ina thraenálaí le Arsenal F.C. ó 1986 go 1995. 
D'oibrigh sé le Leeds United ó 1996 go 1998. Bhí sé ina thraenálaí le Tottenham Hotspur ó 1998 go 2001.
Dean Kiely. B'imreoir sacair é Dean Lawrence Kiely (r.10 Deireadh Fómhair, 1970 i Manchain, Sasana). D'imir sé le West Bromwich Albion ó 2007 go 2011. Coventry City ó 1987 go 1990. D'imir sé le York City F.C. ó 1990 go 1996. D'imir sé le Bury ó 1996 go 1999. D'imir sé le Charlton Athletic F.C. ó 1999 go 2006. D'imir sé le Portsmouth F.C. roimhe sin. D'imir sé roinnt cluiche le foireann náisiúnta na hÉireann chomh maith. Is coimeádaí cúil é.
Woody Guthrie. Cumadóir agus ceoltóir Meiriceánach ab ea Woodrow Wilson "Woody" Guthrie (14 Iúil, 1912 – 3 Deireadh Fómhair, 1967), duine de na ceoltóirí ba mhó le rá sa 20ú haois. Nuair a chailleadh Guthrie ag deireadh na seascaidí, fágadh na céadta amhrán agus bailéad ina dhiaidh, a cuimsíonn plé ar pholaitíocht, amhráin traidisiúnta agus fiú amhráin do pháistí. Sheinn Guthrie gan stad ina shaol, go minic leis an sluán "This Machine Kills Fascists" ("Maraíonn an Meaisín seo Faisistithe") le feiceáil ar a ghiotár. An rian is cáiliúla a tháinig uaidh ná "This Land Is Your Land", a cantar go minic fós i scoileanna Meiriceánacha.
Thaistil Guthrie leis na spailpíní fánacha ó Oklahoma go California, ag foghlaim na hamhráin traidisiúnta agus gormacha a bhí acu ar an dturas. Bhí a chuid cumadóireachta bunaithe ar a thaithí le linn an Spealta Mhóir, agus tá aithne air mar "Troubadour na Dúiche ". Bhí baint aige le grúpaí Cumannacha sna Stáit Aontaithe, ach níor chláraigh sé le páirtí ar bith. 
Phós Guthrie trí huaire agus bhí ochtar clainne aige, an ceoltóir Arlo Guthrie ina measc. Is gariníon leis í an ceoltóir Sarah Lee Guthrie. Bhásaigh Guthrie de bharr deacrachtaí le Galar Huntington. In ainneoin an tinneas, chaith Guthrie a laethanta deireanacha ag tabhairt inspioráid do ghlúin nua cheoltóirí, agus bhí sé ina bhéal múinte ar dhaoine ar nós Ramblin' Jack Elliott agus Bob Dylan.
Limburg (an Ísiltír). Is cúige de chuid na hÍsiltíre é Limburg () atá suite in oirdheisceart na tíre. Is é Maastricht an phríomhchathair. Tá teorainneacha aige leis an mBheilg ó dheas, le Brabant Thuaidh ó thiar, le Gelderland ó thuaidh, agus leis an nGearmáin ó thoir. 
Naisc.
http://www.limburg.nl
Martin Coleman. Iománaí is ea Martin Coleman. As Contae Chorcaí dó, agus imríonn sé le foireann a chontae. Is coimeádaí cúil é.
Oileán Europa. Is oileán íseal (28 ciliméadar) é Oileán Europa (Fraincis: "Île Europa") amach ó chósta na Mósaimbíce. Tá 22.2 ciliméadar de chósta aige ach níl cuan ná calafort ar bith ann. Tá aerstráice 1,500 méadar ann. 
Is tearmann dúlra é Oileán Europa agus is ann a neadaíonn níos mó turtair ghlasa ná in aon áit eile ar domhan. Tá gabhair fhiaine ann a d'fhág lonnaitheoirí ar an oileán san 18ú haois. 
Ba ón long Shasanach "Europa" a thug cuairt ar an oileán sa bhliain 1774 a ainmníodh an t-oileán, ach tá sé i seilbh na Fraince ón mbliain 1897. Rinne daoine iarracht cur fúthu ann idir 1860 agus 1920 ach níl ach fothraigh, uaigheanna agus stáisiún eolaíochta Francach ann anois. Rialaíonn an Fhrainc an t-oileán mar chuid de la Réunion.
Oileáin Spratly. Oileánra i Muir na Síne Theas is ea Oileáin Spratley. Níl ach timpeall cúig chiliméadar cearnach d'achar iontu ach tá os cionn 100 díobh ann agus iad scaipthe thar achar 400,000 ciliméadar cearnach. Fágann sin go bhfuil na huiscí mórthimpeall orthu an-luachmhar ó thaobh iascaireachta agus meastar go bhfuil ola agus gás faoin uisce. Mar gheall air seo tá éileamh á dhéanamh ag tíortha éagsúla in Oirdheisceart na hÁise ar na hoileáin go léir nó ar chuid acu, an tSín, Vítneam, An Mhalaeisia agus na hOileáin Fhilipíneacha ina measc, agus baol ann i gcónaí go mbrisfeadh cogadh amach idir cuid de na tíortha sin.
Teamhair. Suíomh fíorthábhachtach seandálaíoch agus stairiúil is ea Teamhair nó Teamhair na Ríthe in aice Abhainn na Bóinne idir An Uaimh agus Dún Seachlainn i gContae na Mí, Éire. De réir traidisiún, b'ann a bhí áit chónaithe Ard Ríthe na hÉireann san am atá caite. Tá fianaise ann go raibh an láthair á húsáid mar ionad deasghnách creidimh ón Chlochaois go dtí gur tháinig an Chríostaíocht go hÉirinn. I measc na n-iarsmaí atá le feiceáil ar an láthair sa lá atá inniu ann tá:
Luaitear Teamhair sna scéalta is sine in Éirinn, agus deirtear go raibh a bpríomhionad polaitiúil ag Tuatha dé Danann ann sular tháinig na Gaeil chun na tíre. Cé nach bhfuil aon fhianaise shoiléir ann go raibh rí amháin ar bith i gceannas ar Éirinn roimh theacht na Críostaíochta is léir ón seanchas agus ón litríocht gurb ionad fíorthábhachtach a bhí inti. 
Le linn Éirí Amach 1798 bhí campa ag na hÉireannaigh Aontaithe ar Chnoc na Teamhrach ach d'ionsaigh arm na Breataine iad ar an 26 Bealtaine 1798 agus maraíodh ceithre chéad ar pháirc an áir. Léirítear an tionchar a bhí ag Teamhair ar shamhlaíocht na nGael sa tionól ollmhór a d'eagraigh Dónall Ó Conaill ann sa 19ú haois. 
Go luath sa bhfichiú haois tháinig dream de na "British Israelites" go Teamhair agus thochaill siad an cnoc agus iad ag iarraidh teacht ar Áirc an Chonartha. Rinne siad go leor dochar sular ruaigeadh iad. Tá sé de nós ag dreamanna éagsúla a thugann draoithe orthu féin na seanfhéilte Cheilteacha a cheiliúradh ar Chnoc na Teamhrach sa lá atá inniu ann.